title: Az EFTA FelügyeletI Hatóság 31/12/COL határozata ( 2012. február 1. ) az állami támogatások anyagi jogi és eljárásjogi szabályainak – a hajógyártáshoz nyújtott állami támogatások értékelésére vonatkozó felülvizsgált szabályok 2012. február 1-jétől történő alkalmazásáról szóló új fejezet bevezetése révén megvalósuló – nyolcvanötödik módosításáról

text:
               31.1.2013

               HU

               Az Európai Unió Hivatalos Lapja

               L 31/77

      AZ EFTA FELÜGYELETI HATÓSÁG 31/12/COL HATÁROZATA

   (2012. február 1.)
   az állami támogatások anyagi jogi és eljárásjogi szabályainak – a hajógyártáshoz nyújtott állami támogatások értékelésére vonatkozó felülvizsgált szabályok 2012. február 1-jétől történő alkalmazásáról szóló új fejezet bevezetése révén megvalósuló – nyolcvanötödik módosításáról
   AZ EFTA FELÜGYELETI HATÓSÁG (A TOVÁBBIAKBAN: HATÓSÁG),
   Mivel:
   A felügyeleti és bírósági megállapodás 5. cikke (2) bekezdésének b) pontja alapján a Hatóság közleményeket vagy iránymutatásokat ad ki az EGT-megállapodás által szabályozott ügyekben, amennyiben ezen megállapodás vagy a felügyeleti és bírósági megállapodás kifejezetten így rendelkezik, vagy amennyiben a Hatóság ezt szükségesnek ítéli.
   Az Európai Bizottság 2011. december 7-én közleményt fogadott el a hajógyártáshoz nyújtott állami támogatás értékelésére vonatkozó felülvizsgált szabályok 2012. január 1-jétől történő alkalmazásáról (HL C 364., 2011.12.14., 9. o.).
   Ez a közlemény az Európai Gazdasági Térséget is érinti.
   Az EGT állami támogatási szabályainak egységes alkalmazását az Európai Gazdasági Térség egész területén biztosítani kell, összhangban az EGT-megállapodás 1. cikkében megállapított homogenitásra vonatkozó célkitűzéssel.
   Az EGT-megállapodáshoz csatolt XV. melléklet 11. oldalán szereplő „Általános megjegyzések” cím II. pontja értelmében a Hatóság a Bizottsággal folytatott konzultációt követően elfogadja az Európai Bizottság által elfogadott jogi aktusoknak megfelelő jogi aktusokat.
   A Hatóság e tárgyban a 2011. december 19-én kelt levelekben folytatott konzultációt az Európai Bizottsággal és az EFTA-államokkal,
   ELFOGADTA EZT A HATÁROZATOT:
   1. cikk
   Az állami támogatásokról szóló iránymutatás a hajógyártáshoz nyújtott állami támogatás értékelésére vonatkozó szabályokról szóló fejezet felváltásával módosul.
   Az új fejezet e határozat mellékletében található.
   2. cikk
   E határozatnak csak az angol nyelvű változata hiteles.

      Kelt Brüsszelben, 2012. február 1-jén.

            az EFTA Felügyeleti Hatóság részéről

         Oda Helen SLETNES

            elnök

         Sabine MONAUNI-TÖMÖRDY

            testületi tag

      MELLÉKLET

         A HAJÓGYÁRTÁSHOZ NYÚJTOTT ÁLLAMI TÁMOGATÁSOKRÓL SZÓLÓ IRÁNYMUTATÁS
          (1)

      1.   Bevezetés

                  (1)

                  A hajógyártás állami támogatására több egymást követő egyedi szabályozás vonatkozott, amelyeket fokozatosan összhangba hoztak a horizontális állami támogatási szabályokkal. Azon ipari ágazatokkal összehasonlítva, amelyekre nem vonatkoznak egyedi szabályok, a hajógyártásra vonatkozó szabályozás szigorúbb és enyhébb rendelkezéseket is tartalmaz. Ez az iránymutatás a hajógyártáshoz nyújtott állami támogatásokról szóló jelenlegi, 2011. december 31-ig alkalmazott iránymutatást (2) követően új szabályokat határoz meg a hajógyártáshoz nyújtott állami támogatások értékelésére vonatkozóan.

                  (2)

                  Bizonyos sajátosságok miatt – úgy mint a kisszériás gyártás, a gyártott egységek mérete, értéke és komplexitása, valamint az a tény, hogy a prototípusok általában kereskedelmi használatba kerülnek – a hajógyártás különbözik a többi iparágtól.

                  (3)

                  E sajátos jellemzők fényében a Hatóság úgy véli, hogy a hajógyártási ágazatnak nyújtandó innovációs támogatás tekintetében továbbra is helyénvaló sajátos rendelkezéseket alkalmazni, annak biztosítása mellett, hogy az ilyen támogatás a kereskedelem feltételeit és a versenyt nem érinti negatívan, a közös érdekkel ellentétes mértékben.

                  (4)

                  Az innovációs célú állami támogatásnak olyan változást kell kiváltania a kedvezményezett magatartásában, amelynek eredményeképpen növekszik innovációs tevékenysége, és olyan innovációs projektekre vagy tevékenységekre kerül sor, amelyek más esetben nem, vagy korlátozottabb módon valósultak volna meg. Az ösztönző hatást tényeket összevető elemzés útján, a tervezett tevékenység támogatás melletti és támogatás nélküli szintjének összehasonlítása révén állapítják meg. Ezért ez az iránymutatás olyan sajátos követelményeket határoz meg, amelyek lehetővé teszik az EFTA-államok számára az ösztönző hatás fennállásának biztosítását.

                  (5)

                  A Hatóság az iparág képviselőivel együtt informális szabályokat dolgozott ki a hajógyártás innovációs támogatására vonatkozóan és különösen az elszámolható költségek és a projektek innovatív jellegének igazolása tekintetében, mely szabályokat döntéshozatali gyakorlatában alkalmaz. Az átláthatóság érdekében ezeket a szabályokat formálisan is be kell építeni az innovációs támogatás szabályai közé.

                  (6)

                  Ami a regionális támogatásokat illeti, a Bizottság 2013-ban fogja felülvizsgálni a 2007–2013 közötti időszakra vonatkozó nemzeti regionális támogatásokról szóló horizontális iránymutatást (3). Ezért a Hatóság ezúttal nem fogja módosítani a hajógyártási ágazatban nyújtott regionális támogatásokra vonatkozó egyedi szabályokat. A hajógyártáshoz nyújtott regionális támogatásokra vonatkozó, e fejezetben található egyedi szabályok ezért azonosak a hajógyártáshoz nyújtott állami támogatásokról szóló korábbi fejezet szabályaival. A Hatóság a nemzeti regionális támogatásokról szóló iránymutatás felülvizsgálatával összefüggésben értékeli majd újra a helyzetet.

                  (7)

                  Az exporthitelek tekintetében ezen iránymutatás célja a fennálló nemzetközi kötelezettségek tiszteletben tartása.

                  (8)

                  Ez az iránymutatás ezért a hajógyártáshoz nyújtandó innovációs és regionális támogatásra vonatkozó sajátos rendelkezéseket, valamint exporthitelekre vonatkozó rendelkezéseket tartalmaz. Emellett a hajógyártási ágazatnak nyújtott támogatás az EGT-megállapodás és a horizontális állami támogatási eszközök (4) keretében – az ezen eszközökben foglalt ellenkező rendelkezések hiányában – összeegyeztethetőnek tekinthető a belső piaccal.

                  (9)

                  Az EGT-megállapodás 123. cikke értelmében az EFTA-államok megtehetik az alapvető biztonsági érdekeik védelme érdekében általuk szükségesnek tartott, hadihajók finanszírozására vonatkozó intézkedéseket.

                  (10)

                  A Hatóság az ezen iránymutatásban meghatározott elveket 2013. december 31-ig szándékozik alkalmazni. Ezen időpontot követően a Hatóság célja az, hogy az innovációs támogatásra vonatkozó rendelkezéseket a kutatáshoz, fejlesztéshez és innovációhoz nyújtott állami támogatásokról szóló iránymutatásba (5), a hajógyártáshoz nyújtott regionális támogatást pedig a nemzeti regionális támogatásokról szóló iránymutatásba foglalja bele.

            2.   Alkalmazási kör és fogalommeghatározások

                  (11)

                  Ezen iránymutatás alapján a Hatóság engedélyezhet hajógyárak számára nyújtott támogatást, vagy exporthitelek esetén hajótulajdonosok számára hajók építésére, javítására vagy átalakítására nyújtott támogatást, valamint az úszó és mozgó tengeri létesítmények építéséhez nyújtott innovációs támogatást.

                  (12)

                  Ezen iránymutatás alkalmazásában:
                  a)   „hajógyártás”: önjáró kereskedelmi hajók gyártása az EGT területén;
                  b)   „hajójavítás”: önjáró kereskedelmi hajók javítása vagy helyreállítása az EGT területén;
                  c)   „hajóátalakítás”: legalább 1 000 bt (6) űrtartalmú önjáró kereskedelmi hajók átalakítása az EGT területén azzal a feltétellel, hogy az átalakítási műveletek a rakodási terv, a hajótest, a meghajtórendszer vagy az utasok befogadására szolgáló területek radikális megváltoztatását vonják maguk után;
                  d)   „önjáró kereskedelmi hajó”: az a hajó, amely állandó meghajtása és kormányberendezése révén rendelkezik a nyílt tengeri vagy belvízi hajózásra való alkalmasság minden jellemzőjével és az alábbi kategóriák valamelyikébe tartozik:i)az utas- és/vagy áruszállításra használt, legalább 100 bt űrtartalmú tengerjáró vagy belvízi hajó;ii)különleges szolgáltatás nyújtására szánt, legalább 100 bt űrtartalmú tengerjáró vagy belvízi hajó (például kotróhajó, jégtörő hajó);iii)legalább 365 kW teljesítményű vontatóhajó;iv)az i), ii) és iii) alpontban említett hajók befejezetlen, lebegő és mozgó hajóteste;e)   „úszó és mozgó tengeri létesítmények”: olyan kőolaj, földgáz vagy megújuló energiaforrás kutatására, kiaknázására vagy előállítására szolgáló létesítmények, amelyek a kereskedelmi hajók jellemzőivel rendelkeznek, azzal a kivétellel, hogy nem önjáróak és működésük során többszöri mozgatásra szántak.

            3.   Különleges intézkedések

      3.1.   Regionális támogatás

                  (13)

                  A hajógyártás, hajójavítás vagy hajóátalakítás céljára nyújtott regionális támogatás a belső piaccal összeegyeztethetőnek tekinthető, ha megfelel különösen a következő feltételeknek:

                              a)

                              a támogatást meglévő hajógyár(ak) továbbfejlesztésére vagy korszerűsítésére irányuló beruházáshoz nyújtják, nem kapcsolódik az érintett hajógyár(ak) pénzügyi szerkezetátalakításához, célja a meglévő létesítmények termelékenységének javítása;

                              b)

                              az EGT-megállapodás 61. cikke (3) bekezdésének a) pontjában említett és a Hatóság által az egyes EFTA-államokra vonatkozóan a regionális támogatás nyújtása tekintetében jóváhagyott térképnek megfelelő régiókban (7) a támogatás intenzitása a 22,5 % bruttó támogatástartalmat nem haladja meg;

                              c)

                              az EGT-megállapodás 61. cikke (3) bekezdésének c) pontjában említett és a Hatóság által az egyes EFTA-államokra vonatkozóan a regionális támogatás nyújtása tekintetében jóváhagyott térképnek megfelelő régiókban a támogatás intenzitása nem haladja meg a 12,5 % bruttó támogatástartalom vagy az alkalmazandó regionális támogatási plafon közül az alacsonyabbat;

                              d)

                              a támogatás a 2007–2013 közötti időszakra vonatkozó nemzeti regionális támogatásokról szóló iránymutatásban meghatározott elszámolható költségekre korlátozódik.

            3.2.   Innovációs támogatás

      3.2.1.   Támogatható kérelmek

                  (14)

                  A hajógyártás, hajójavítás vagy hajóátalakítás céljára nyújtott innovációs támogatás a belső piaccal összeegyeztethetőnek tekinthető, ha a maximális támogatási intenzitás nem haladja meg a bruttó 20 %-ot és a támogatás innovatív termékek és eljárások ipari alkalmazására vonatkozik, vagyis olyan, az EGT-ben a hajógyártási iparban a technológiai fejlődés állásához képest új vagy alapvetően továbbfejlesztett termékek és eljárások ipari alkalmazására, amelyek esetében számolni kell a technológiai vagy ipari kudarc kockázatával.

                  (15)

                  A (14) bekezdés értelmében vett innovatív termékek és eljárások magukban foglalják a minőségi és teljesítménymutatók javítására, például az üzemanyag-fogyasztás optimalizálására, a motorok szennyezőanyag-kibocsátására, a hulladék kibocsátására és a biztonságra irányuló környezetvédelmi fejlesztéseket.

                  (16)

                  Amennyiben az innováció célja a környezetvédelem fokozása és legalább egy évvel az elfogadott EGT-szabványok hatálybalépése előtt az azoknak való megfeleléshez vezet, vagy EGT-szabványok hiányában fokozza a környezetvédelem szintjét vagy lehetővé teszi az EGT-szabványok felülmúlását, a maximális támogatási intenzitást bruttó 30 %-ra lehet növelni. Az „EGT-szabványok” és a „környezetvédelem” kifejezések a környezetvédelem állami támogatásáról szóló hatósági iránymutatásban (8) meghatározott jelentéssel bírnak.

                  (17)

                  Amennyiben megfelel a (14) bekezdésben megállapított feltételeknek, az innovatív termék egyaránt lehet egy potenciális hajószéria első darabja (prototípusa) által meghatározott új hajóosztály vagy egy hajónak a hajótól külön alkotóelemként elkülöníthető innovatív része.

                  (18)

                  Amennyiben megfelelnek a (14) bekezdésben megállapított feltételeknek, az innovatív eljárások termelési, irányítási, logisztikai vagy műszaki területtel kapcsolatos új eljárások kifejlesztései és végrehajtásai lehetnek.

                  (19)

                  Az innovációs támogatás csak akkor tekinthető összeegyeztethetőnek a belső piaccal, ha azt az innovatív termékek vagy eljárások első ipari alkalmazásához nyújtják.

            3.2.2.   Elszámolható költségek

                  (20)

                  A termékekre és eljárásokra nyújtott innovációs támogatást kizárólag a projekt innovatív részével közvetlen és kizárólagos kapcsolatban lévő beruházások, tervezési, mérnöki és tesztelési tevékenységek során és az innovációs támogatás iránti kérelem benyújtását követően felmerülő kiadások támogatására lehet fordítani (9).

                  (21)

                  Az elszámolható költségek körébe tartoznak a hajógyár költségei, valamint az áruk és szolgáltatások harmadik felektől (például rendszerszolgáltatóktól, kulcsrakész megoldások szállítóitól és alvállalkozóktól) való beszerzésének költségei, amennyiben ezen áruk és szolgáltatások szigorúan az innovációhoz kapcsolódnak. Az elszámolható költségeket részletesebben a függelék határozza meg.

                  (22)

                  Az innovációs támogatás alkalmazására az EFTA-állam által kijelölt megfelelő nemzeti hatóság a kérelmező által benyújtott és igazolt becslések alapján megvizsgálja az elszámolható költségeket. A kérelem csak akkor terjedhet ki áruk és szolgáltatások szállítóktól történő beszerzésének költségeire, ha ezen áruk és szolgáltatások tekintetében ugyanerre a célra a szállító nem részesült állami támogatásban.

            3.2.3.   A projekt innovatív jellegének igazolása

                  (23)

                  Annak érdekében, hogy az innovációs támogatás ezen iránymutatás értelmében az EGT-megállapodásban foglaltak érvényesülésével összeegyeztethetőnek minősüljön, az innovációs támogatás iránti kérelmet azt megelőzően kell benyújtani a megfelelő nemzeti hatósághoz, hogy a kérelmező kötelező érvényű megállapodást köt a kért innovációs támogatás tárgyát képező projekt végrehajtására. A kérelemnek tartalmaznia kell az innováció leírását, mind minőségi, mind mennyiségi szempontból bemutatva azt.

                  (24)

                  A megfelelő nemzeti hatóság független és műszakilag hozzáértő szakértőtől igényelt igazolás révén győződik meg arról, hogy a támogatást olyan projekt számára kérelmezték, amely az EGT-ben a hajógyártás területén a technológiai fejlődés állásához képest új vagy alapvetően továbbfejlesztett terméket vagy eljárást képvisel (minőségi értékelés). A támogatás csak akkor minősülhet a belső piaccal összeegyeztethetőnek, ha a független és műszakilag hozzáértő szakértő igazolja a megfelelő nemzeti hatóság számára, hogy a projekt elszámolhatóként feltüntetett költségei kizárólag a projekt innovatív részeivel kapcsolatosak (mennyiségi értékelés).

            3.2.4.   Ösztönző hatás

                  (25)

                  Az ezen iránymutatás értelmében vett innovációs támogatásnak ösztönző hatással kell rendelkeznie, vagyis a kedvezményezett magatartását olyan módon kell megváltoztatnia, amelynek eredményeképpen növekszik innovációs tevékenysége. A támogatás következtében növekedésnek kell jelentkeznie az innovációs tevékenység mérete, terjedelme, összege vagy üteme tekintetében.

                  (26)

                  A Hatóság nem tekinti a (25) bekezdés szerint ösztönző hatásúnak a támogatást olyan esetben, amikor a projekt már a támogatási kérelem nemzeti hatóságokhoz történő, kedvezményezett általi benyújtását megelőzően megkezdődött (10).

                  (27)

                  Annak ellenőrzése érdekében, hogy a támogatás a kedvezményezett magatartását úgy változtatja meg, hogy az növeli innovációs tevékenységét, az EFTA-államoknak a támogatás melletti és a támogatás nélküli helyzet összehasonlító elemzése alapján el kell végezniük a megnövekedett innovációs tevékenység előzetes értékelését. Az alkalmazott kritériumok magukban foglalhatják az innovációs tevékenység méretének, terjedelmének, összegének vagy ütemének növekedését, a felügyeleti és bírósági megállapodás 3. jegyzőkönyve I. része 1. cikkének (3) bekezdése szerint bejelentést tevő EFTA-állam által benyújtott egyéb releváns minőségi és/vagy mennyiségi tényezőkkel együtt.

                  (28)

                  Amennyiben az említett tényezők legalább egyike tekintetében – az adott ágazatban működő vállalkozások szokásos magatartását figyelembe véve – jelentős hatás igazolható, a Hatóság rendszerint úgy dönt, hogy a támogatás ösztönző hatással rendelkezik.

                  (29)

                  Támogatási program értékelésekor az ösztönző hatásra vonatkozó feltételek akkor lesznek teljesítettnek tekinthetők, ha az EFTA-állam kötelezettséget vállalt egyrészt arra, hogy a jóváhagyott támogatási program keretében csak azt követően nyújt egyedi támogatást, miután meggyőződött az ösztönző hatás fennállásáról, másrészt arra, hogy a jóváhagyott támogatási program végrehajtásáról évente jelentéseket nyújt be.

                  (30)

                  A támogatási kérelem jóváhagyásának feltétele, hogy a kedvezményezett az innovációs támogatás iránti kérelem tárgyát képező konkrét hajógyártási, hajójavítási vagy hajóátalakítási projekt vagy eljárás végrehajtására irányuló kötelező érvényű megállapodást kössön. Kifizetésekre csak a megfelelő szerződés aláírását követően kerülhet sor. A szerződés megszűnése vagy a projekt elmaradása esetén a kifizetett támogatás teljes összegét a kifizetés napjától számított kamattal együtt vissza kell fizetni. Hasonlóképpen, amennyiben a projekt befejezetlen marad, az elszámolható innovációs költségekre fel nem használt támogatást kamatokkal együtt vissza kell fizetni. Az alkalmazott kamatlábnak legalább egyenlőnek kell lennie a Hatóság által elfogadott referencia-kamatlábbal.

            3.3.   Exporthitelek

                  (31)

                  A honos és nem honos hajótulajdonosoknak vagy harmadik feleknek a hajógyártáshoz vagy hajóátalakításhoz államilag támogatott kedvezményes hitel formájában nyújtott hajógyártási támogatás a belső piaccal összeegyeztethetőnek tekinthető, ha megfelel az államilag támogatott exporthitelekre vonatkozó iránymutatásokról szóló 1998. évi OECD-megállapodásban és a hajókra vonatkozó exporthitelekről szóló ágazati megállapodásban foglalt feltételeknek, vagy az ilyen megállapodásban lefektetett vagy annak helyébe lépő bármely későbbi feltételnek.

            4.   Nyomon követés és jelentéstétel

                  (32)

                  Az EFTA-államok közötti, Felügyeleti Hatóság és Bíróság létrehozásáról szóló megállapodás (11) 3. jegyzőkönyve II. részének 27. cikkében említett végrehajtási rendelkezésekről szóló, módosított 195/04/COL hatósági határozat előírja, hogy az EFTA-államoknak valamennyi létező, a Felügyeleti és Bírósági Megállapodás 3. jegyzőkönyvének II. részében, valamint a megállapodás végrehajtási rendelkezéseiben lefektetett szabályok szerinti támogatási szabályozásról éves jelentést kell benyújtaniuk a Hatósághoz. Amikor a Hatóság ezen iránymutatás alapján határozatot hoz egy jóváhagyott támogatási program keretében bármely, nagyvállalatok számára nyújtott innovációs támogatásról, a Hatóság felkérheti az EFTA-államokat arra, hogy jelentésben számoljanak be az ösztönző hatásnak a nagyvállalatok számára nyújtott támogatások esetében való érvényesüléséről, mely jelentés elkészítése során a 3.2.4. pontban említett kritériumokat alkalmazzák.

            5.   Támogatáshalmozódás

                  (33)

                  Az ezen iránymutatásban meghatározott támogatási plafonokat attól függetlenül kell alkalmazni, hogy a kérdéses támogatás teljes egészében vagy részben állami forrásokból származik-e. Az ezen iránymutatás alapján engedélyezett támogatás nem kombinálható az EGT-megállapodás 61. cikkének (1) bekezdése szerinti más állami támogatási formákkal, ha azok halmozódása az ezen iránymutatásban megállapítottnál magasabb támogatási intenzitást eredményez.

                  (34)

                  Amennyiben a támogatás különböző célokat szolgál és ugyanazokat az elszámolható költségeket érinti, akkor a legkedvezőbb támogatási plafont kell alkalmazni.

            6.   Ezen iránymutatás alkalmazása

                  (35)

                  A Hatóság az ezen iránymutatásban meghatározott elveket 2013. december 31-ig fogja alkalmazni. A Hatóság ezeket az elveket fogja alkalmazni valamennyi olyan bejelentett támogatási intézkedés esetében, amellyel kapcsolatban 2012. február 1-jét követően határozathozatalra kérik fel, még akkor is, ha a projekteket ezt megelőzően jelentették be.

                  (36)

                  A jogellenes állami támogatás értékelésénél alkalmazandó szabályok megállapításáról szóló hatósági közleménnyel összhangban a Hatóság az ezen iránymutatásban lefektetett elveket fogja alkalmazni a 2011. december 31-ét követően nyújtott, be nem jelentett támogatás esetén.

         (1)  Ez az iránymutatás megfelel a hajógyártáshoz nyújtott állami támogatás bizottsági keretszabályának (HL C 364, 2011.12.14., 9. o.).

         (2)  HL C 221., 2006.9.14., 10. o., valamint a 46. EGT-kiegészítés, 2006.9.14., 1. o.

         (3)  HL L 54., 2008.2.28., 1. o., és 11. EGT-kiegészítés, 2008.2.28., 1. o.

         (4)  Például a környezetvédelem állami támogatásáról szóló iránymutatás (HL L 144., 2010.6.10., 1. o.) meghatározza, hogy milyen feltételek mellett engedélyezhető támogatás a hajógyárak környezetbarátabb termelési eljárásai számára. Ezenkívül támogatás nyújtható hajótulajdonosoknak az uniós szabványokat meghaladó vagy uniós szabványok hiányában a környezetvédelem szintjét növelő – azaz összességében a környezetbarátabb tengeri szállítást elősegítő – új szállítóeszközök vásárlásához.

         (5)  HL L 305., 2009.11.19., 1. o., és 60. EGT-kiegészítés, 2009.11.19., 1. o.

         (6)  Bruttó tonna.

         (7)  Utalunk a 2007–2013 közötti időszakra vonatkozó nemzeti regionális támogatásról szóló iránymutatás 15. pontjára, amely szerint jelenleg „az EFTA-államok egyetlen régiója tekintetében sem alkalmazható a 61. cikk (3) bekezdésének a) pontjában szereplő eltérés”.

         (8)  A környezetvédelem támogatásáról szóló, 2008 júliusában elfogadott iránymutatásban a „közösségi szabványok” kifejezés szerepel.

         (9)  Kivéve azon megvalósíthatósági tanulmányok költségeit, amelyeket az innovatív eljárás támogatására irányuló támogatási kérelem benyújtását megelőző 12 hónapon belül készítettek.

         (10)  Ez nem zárja ki, hogy a lehetséges kedvezményezett esetleg már olyan megvalósíthatósági tanulmányokat készített, amelyekre az állami támogatási kérelem nem terjed ki.

         (11)  HL L 340., 2010.12.22., 1. o. és 72. EGT-kiegészítés, 2010.12.22., 1. o.

         Függelék

            A hajógyártás innovációs támogatása tekintetében elszámolható költségek

         (1)   Új hajóosztály
         Innovációs támogatásra jogosult, új hajóosztályt képező hajó gyártása tekintetében a következő költségek számolhatók el:

                     a)

                     a koncepció kifejlesztésének költségei;

                     b)

                     a koncepció terveinek költségei;

                     c)

                     a funkcionális tervek költségei;

                     d)

                     a részletes tervek költségei;

                     e)

                     tanulmányok, tesztek, szimulációk költségei, valamint a hajó kifejlesztésével és megtervezésével kapcsolatos hasonló költségek;

                     f)

                     a terv kivitelezésének előkészítésével kapcsolatos költségek;

                     g)

                     a terméktesztelés költségei;

                     h)

                     az új hajóosztály munkaerőköltségének és általános költségének növekménye (tanulási görbe).

               Az a)–g) pont alkalmazásában nem számolhatóak el azok a költségek, amelyek már létező hajóosztály jellemzőinek megfelelő standard műszaki tervekkel kapcsolatosak.
         A h) pont alkalmazásában a technológiai innováció érvényesítéséhez elengedhetetlenül szükséges kiegészítő termelési költségek elszámolhatók, amennyiben a minimálisan szükséges összegre korlátozódnak. A prototípuskészítéssel járó műszaki kihívások miatt az első hajó gyártási költségei rendszerint meghaladják a széria további darabjainak gyártási költségeit. A kiegészítő termelési költség az új hajóosztályt képviselő széria első darabjának munkaerőköltsége és általános költsége, valamint a széria további darabjainak (testvérhajók) gyártási költsége közötti különbség. A munkaerőköltség magában foglalja a béreket és a szociális költségeket.
         Ennek megfelelően, rendkívüli és megfelelően indokolt esetben az új hajóosztályt képviselő hajó gyártásával összefüggő termelési költségek legfeljebb 10 %-a elszámolható költségnek tekinthető, ha e költségek a műszaki innováció érvényesítéséhez szükségesek. Valamely eset akkor tekintendő megfelelően indokoltnak, ha a kiegészítő termelési költségek a becslések szerint meghaladják a széria további darabjai gyártási költségeinek 3 %-át.
         (2)   Hajó új alkotóelemei vagy rendszerei
         Innovációs támogatásra jogosult új alkotóelemek vagy rendszerek tekintetében a következő költségek számolhatók el, amennyiben szorosan kapcsolódnak az innovációhoz:

                     a)

                     tervezési és fejlesztési költségek;

                     b)

                     az innovatív elem tesztelésének és a szimulációk költségei;

                     c)

                     anyagok és felszerelések költségei;

                     d)

                     rendkívüli esetben az új alkotóelem vagy rendszer gyártásának és beszerelésének az innováció érvényesítése szempontjából szükséges költségei, amennyiben a minimálisan szükséges összegre korlátozódnak.

               (3)   Új eljárások
         Innovációs támogatásra jogosult új eljárások tekintetében a következő költségek számolhatók el, amennyiben szorosan kapcsolódnak az innovatív eljáráshoz:

                     a)

                     tervezési és fejlesztési költségek;

                     b)

                     anyagok és felszerelések költségei;

                     c)

                     szükség esetén az új eljárás tesztelésének költségei;

                     d)

                     a támogatási kérelem benyújtását megelőző 12 hónapban elkészített megvalósíthatósági tanulmányok költségei.


title: A Tanács határozata (1998. június 22.) Az Európai Atomenergia-közösség, Japán kormánya, az Orosz Föderáció kormánya és az Amerikai Egyesült Államok kormánya között a nemzetközi termonukleáris kísérleti reaktorra (ITER) vonatkozó műszaki tervezési tevékenységek (EDA) során való együttműködésről szóló megállapodás időtartamának meghosszabbításáról

text:
Fontos jogi nyilatkozat

|

31998D0704

Hivatalos Lap L 335 , 10/12/1998 o. 0061 - 0065

		A Tanács határozata(1998. június 22.)Az Európai Atomenergia-közösség, Japán kormánya, az Orosz Föderáció kormánya és az Amerikai Egyesült Államok kormánya között a nemzetközi termonukleáris kísérleti reaktorra (ITER) vonatkozó műszaki tervezési tevékenységek (EDA) során való együttműködésről szóló megállapodás időtartamának meghosszabbításáról(98/704/Euratom)AZ EURÓPAI UNIÓ TANÁCSA,tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,tekintettel a Bizottság által benyújtott határozattervezetre,mivel a Bizottság – az 1998. április 8-i tanácsi irányelvekkel összhangban – tárgyalásokat folytatott az Európai Atomenergia-közösség, Japán kormánya, az Orosz Föderáció kormánya és az Amerikai Egyesült Államok kormánya között a nemzetközi termonukleáris kísérleti reaktorra (ITER) vonatkozó műszaki tervezési tevékenységek (EDA) során való együttműködésről szóló megállapodás (a továbbiakban: ITER–EDA megállapodás) meghosszabbításáról;mivel jóvá kell hagyni az ITER–EDA megállapodás időtartamának meghosszabbítását,A KÖVETKEZŐKÉPPEN HATÁROZOTT:Egyetlen cikkAz Európai Atomenergia-közösség, Japán kormánya, az Orosz Föderáció kormánya és az Amerikai Egyesült Államok kormánya között a nemzetközi termonukleáris kísérleti reaktorra vonatkozó műszaki tervezési tevékenységek során való együttműködésről szóló megállapodás időtartamának a Bizottság általi – a Közösség részéről és nevében történő – meghosszabbítását a Tanács jóváhagyja.Az ITER–EDA megállapodást meghosszabbító módosítás szövegét e határozat melléklete tartalmazza, az EDA-megállapodás időtartamának meghosszabbítására vonatkozó rendelkezések szövegével együtt.Kelt Luxembourgban, 1998. június 22-én.a Tanács részérőlaz elnökJ. Battle--------------------------------------------------MELLÉKLETAz Iter–eda Megállapodás Meghosszabbításáról Szóló MódosításAz Európai Atomenergia-közösség, Japán kormánya, az Orosz Föderáció kormánya és az Amerikai Egyesült Államok kormánya között a nemzetközi termonukleáris kísérleti reaktorra vonatkozó műszaki tervezési tevékenységek során való együttműködésről szóló ITER–EDA megállapodás meghosszabbításáról szóló módosításAZ EURÓPAI ATOMENERGIA-KÖZÖSSÉG, JAPÁN KORMÁNYA, AZ OROSZ FÖDERÁCIÓ KORMÁNYA ÉS AZ AMERIKAI EGYESÜLT ÁLLAMOK KORMÁNYA (a továbbiakban: a felek),TEKINTETTEL a felek között 1992. július 21-én megkötött, a nemzetközi termonukleáris kísérleti reaktorra (ITER) vonatkozó műszaki tervezési tevékenységek (EDA) során való együttműködésről szóló megállapodásra (a továbbiakban: megállapodás) és a megállapodás 1994. március 21-én megkötött 2. jegyzőkönyvére,FIGYELEMBE VÉVE a megállapodás keretén belül elért előrehaladást és a további közös végrehajtásra tett javaslatokat,AZZAL AZ ÓHAJJAL, hogy a megállapodás keretén belül folytassák a közös munkát, hogy előmozdítsák a megállapodás 1. cikkének megfelelően az ITER felépítésére és üzemeltetésére vonatkozó jövőbeni határozatokat, ésÖSSZHANGBAN a megállapodás 22. cikkével és 25. cikke (2) bekezdésével,MEGÁLLAPODTAK, hogy a következőképpen módosítják a megállapodást:A 25. cikk (1) bekezdésében a "hat év" szavak helyébe a "kilenc év" szavak lépnek.Ez a megállapodás a felek általi aláíráskor lép hatályba.| Kelt |+++++ TIFF +++++Az Európai Atomenergia-közösség részéről | 1998. június 30. |+++++ TIFF +++++Japán Kormánya részéről | 1998. július 14. |+++++ TIFF +++++Az Orosz Föderáció Kormánya részéről | 1998. június 16. |Az Amerikai Egyesült Államok Kormánya részéről | |Az ITER–EDA megállapodás időtartamának meghosszabbítására vonatkozó rendelkezésekI A KÖZÖS MŰSZAKI TEVÉKENYSÉGEK HATÓKÖRE1. Helyszín(ek)re jellemző tevékenységek:- a tervezés helyszín(ek)re jellemző kiigazításai és költségbecsléseik,- biztonságelemzés és műszaki támogatás az engedélykérelmek előkészítéséhez.2. Tervezés – beleértve a tágabb lehetőségeket és ezek költségbecsléseit –, prototípus vizsgálata és K + F, a fizikai vizsgálatokat beleértve.3. A jövőbeni beszerzésekre vonatkozó dokumentáció előkészítése, amely magában foglalja a fent említett 1. és 2. pont eredményeit is.II. EGYÉB KISEGÍTŐ TEVÉKENYSÉGEKA felek továbbá:1. javaslatokat dolgoznak ki, és összeállítják az ITER teljes megvalósításához szükséges valamennyi alátámasztó információt – beleértve a felépítésről és üzemeltetésről szóló megállapodás tervezetét és a kapcsolódó végrehajtási megállapodások tervezetét –, valamint a tágabb fogalmaknak a fúziós energia irányába tartó fejlődési folyamatra gyakorolt lehetséges hatására vonatkozó információkat;2. kiigazítják a KKM/HM-ek üzemeltetésének rendszereit és módjait – a jövőbeni építkezés hatékony megkezdése céljából –, ha és amennyiben így határoznak;3. a második év vége felé közösen felülvizsgálják a fenti 1. pontban szereplő közös műszaki tevékenységeket, mint például az engedélyezési előkészületeket, a költségbecsléseket, a szervezeti fejlődést, az építkezési előkészületeket és a hazai helyzetet, és ennek alapján közös értékelést dolgoznak ki az egyes felek által történő felhasználás céljából.III. A FELEK ÁLTAL A KÖZÖS TEVÉKENYSÉGEKHEZ NYÚJTOTT TÁMOGATÁS1. Helyszín(ek)re jellemző tevékenységekMinden egyes fél érdekeltté válik és részt vesz a biztosított helyszíni jellegzetességekre alapozandó munkában. A munkát ezért közösen végzik el és – ennek megfelelően – irányítják az ITER igazgatójának felelőssége mellett, az EDA keretén belül, a házigazda fél/ország nyelvén és formájában megkövetelt dokumentumok anyanyelvűek általi elkészítésének kivételével.Az érdekelt felek:- a 14. ITER-tanács ülésének idejéig (IT–14., 1998. július) biztosítják a helyszíni jellegzetességeket a helyszínnel kapcsolatos követelményekről és a helyszín feltételezett terveiről szóló dokumentummal összhangban,- időben lehetővé teszik az engedélyező hatóságokkal folytatott kötetlen párbeszédet azzal a céllal, hogy előkészítsék az ITER felépítésére és üzemeltetésére vonatkozó engedélykérelmeket.Az igazgató és az érintett hazai munkacsoport (HM) vezetői kötetlen konzultációt kezdenek, hogy – az érintett felek által biztosított helyszíni jellegzetességek figyelembevételével – az I. 1. pontban foglalt feladatok megjelenhessenek a megfelelő igazgatási tanácsadó bizottság (ITB) ülésén keresztül az IT–14. számára benyújtandó munkaprogramban.A tervezés kiigazításait a projekt becsült költségének ellenőrzésére fektetett kellő hangsúllyal kell elvégezni.2. Általános támogatásA felek:- fenntartják a közös központi munkacsoportot (KKM), és elvégzik a kijelölt feladatokat,- önkéntes hozzájárulást biztosítanak különböző területeken – beleértve az I. 2. pontban szereplő tevékenységek tudományos alapjának egységesítését –, például a meglévő önkéntes megállapodások felhasználásával,- továbbra is biztosítják a közös munkahelyszíneket (KMH), és támogatják a fokozott összekapcsolódást.3. Becsült erőforrásokAz igazgatónak az ITER-tanács által támogatott javaslataiból (IT–12., 6.1.1. határozatok jegyzőkönyve, 9. függelék) származóan a munka – I. pontban említett – szándékolt hatókörére (azokon túl, amelyeket már a feladatokkal kapcsolatos megállapodásokon keresztül vállaltak) vonatkozó becsült erőforrások a következők:– KKM-személyzet | kb. 396 fő/év |– HM tervezési tevékenység | kb. 370 fő/év |– CAD-támogatás | 1 minden 4 tervező számára |– Közös alap | kb. 2,5 millió USD/év |– Technológiai K + F | kb. 175 kIUA (ITER-elszámolási egység) |Az egyes felek minden erőfeszítést megtesznek az erőforrásokban való saját részesedésük biztosítására (a megállapodás 12. és 14. cikke) a megállapodás 17. cikkének (1) bekezdése szerinti kötelezettségükkel összhangban.IV. HATÁLYOS MEGÁLLAPODÁSOK1. E rendelkezések – a megállapodás és a 2. jegyzőkönyv aláírása idejében létrejött, korábbi megegyezések összességével együtt – a meghosszabbított időtartam alatt hatályosak, hacsak a felek írásban másként nem határoznak.2. Továbbra is hatályban maradnak a megállapodás 19. cikke alapján harmadik országokat érintő jelenlegi megállapodások.3. A NAÜ továbbra is segítségnyújtást és támogatást biztosít a megállapodás 20. cikke alapján.V. ZÁRÓ RENDELKEZÉSA felek azzal az általános szándékkal vállalják a közös tevékenységeket, hogy lehetővé tegyék a lehetséges, jövőbeni ITER-építkezés hatékony megkezdését, és e tekintetben elismerik az előkészületi munkálatok folytatásának fontosságát valamennyi vonatkozó területen.--------------------------------------------------


title: A Tanács határozata (1998. március 16.) az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás megkötéséről

text:
Fontos jogi nyilatkozat

|

31998D0258

Hivatalos Lap L 118 , 21/04/1998 o. 0001 - 0002

		A Tanács határozata(1998. március 16.)az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás megkötéséről(98/258/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére, a 228. cikk (2) bekezdésének első mondatával összefüggésben,tekintettel a Bizottság javaslatára,mivel az Európai Közösség és az Amerikai Egyesült Államok kormánya között létrejött, az élő állatok és állati termékek kereskedelmével kapcsolatos közegészségügyi és állat-egészségügyi védelemre vonatkozó egészségügyi intézkedésekről szóló megállapodás megfelelő eszközöket biztosít a Kereskedelmi Világszervezet állat- és növény-egészségügyi intézkedések alkalmazásáról szóló megállapodása rendelkezéseinek gyakorlati megvalósítására;mivel a megállapodás az állat-egészségügyi intézkedések egyenértékűségének fokozatos elismerésével, az állat-egészségügyi feltételek elismerésével, a régiókba sorolás elvének alkalmazásával, valamint az információcsere és az együttműködés fejlesztésével hozzájárul az Európai Közösség és az Amerikai Egyesült Államok között az élő állatokkal és állati termékekkel folytatott kétoldalú kereskedelem elősegítéséhez;mivel helyénvaló rendelkezéseket hozni az Állat-egészségügyi Állandó Bizottság keretén belül a Bizottság és a tagállamok között szoros és hatékony együttműködést megvalósító eljárásra;mivel a megállapodást a Közösség nevében jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Közösség és az Amerikai Egyesült Államok kormánya között létrejött, az élő állatok és állati termékek kereskedelmével kapcsolatos közegészségügyi és állat-egészségügyi védelemre vonatkozó egészségügyi intézkedésekről szóló megállapodást a Tanács ezennel a Közösség nevében jóváhagyja.A megállapodás és mellékleteinek szövegét e határozathoz csatolták.2. cikkA Tanács elnöke ezennel felhatalmazást kap a megállapodás Közösséget jogilag kötelező aláírására jogosult személy vagy személyek kijelölésére.3. cikkAz e megállapodás végrehajtásához szükséges intézkedéseket, beleértve a 72/462/EGK tanácsi irányelvben [1] megállapítottakkal egyenértékű, a friss húsra és húsipari termékekre vonatkozó garanciákat az említett irányelv 30. cikkében megállapított eljárással összhangban kell megállapítani.4. cikkA tagállamok képviselőinek támogatásával a Bizottság képviseli a Közösséget a megállapodás 14. cikkének (1) bekezdésében említett közös irányítóbizottságban.A közös irányítóbizottság által kezelendő ügyekre vonatkozó közösségi álláspontot a Szerződés rendelkezéseivel összhangban a megfelelő tanácsi szervek keretein belül kell kialakítani.A közös irányítóbizottság javaslatának eredményeként a megállapodás mellékleteinek módosításait a 72/462/EGK irányelv 29. cikkében megállapított eljárással összhangban kell elfogadni.5. cikkEzt a határozatot az Európai Közösségek Hivatalos Lapjában ki kell hirdetni. Ez a határozat a kihirdetése napján lép hatályba.Kelt Brüsszelben, 1998. március 16-án.a Tanács részérőlaz elnökJ. Cunningham[1] HL L 302., 1972.12.31., 28. o. A legutóbb a 97/79/EK irányelvvel (HL L 24., 1998.1.30., 31. o.) módosított irányelv.--------------------------------------------------


title: A Bizottság határozata (2017. január 13.) a REFIT-platform érdekképviseleti csoport egy tagjának helyettesítéséről

text:
               18.1.2017

               HU

               Az Európai Unió Hivatalos Lapja

               C 16/3

         A BIZOTTSÁG HATÁROZATA
   (2017. január 13.)
   a REFIT-platform érdekképviseleti csoport egy tagjának helyettesítéséről
   (2017/C 16/03)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a REFIT-platform létrehozásáról szóló, 2015. május 19-i C(2015) 3261 final bizottsági határozatra és különösen annak 4. cikkére,
   mivel:

               (1)

               A REFIT-platformot (a továbbiakban: a platform) létrehozó C(2015) 3261 final bizottsági határozat 4. cikke előírja, hogy a platform egy „kormányzati csoportból” és egy „érdekképviseleti csoportból” áll, és hogy az érdekképviseleti csoport legfeljebb 20 szakértő tagból áll majd, akik közül ketten az Európai Gazdasági és Szociális Bizottságot és a Régiók Bizottságát, a többiek pedig a vállalkozásokat – köztük a kkv-kat –, valamint az uniós jogszabályok alkalmazásában közvetlen tapasztalattal rendelkező szociális partnereket és társadalmi szervezeteket képviselik. Az érdekképviseleti csoport szakértőit személyes minőségükben vagy az érdekelt felek egy csoportja közös érdekének képviseletére nevezik ki.

               (2)

               A határozat 4. cikkének (4) bekezdése értelmében az érdekképviseleti csoport tagjait a Bizottság első alelnökének javaslata alapján a Bizottság nevezi ki a pályázaton induló és az uniós jogszabályok alkalmazásában közvetlen tapasztalattal rendelkező pályázók közül. A kinevezések során a lehetséges mértékben törekedni kell a különböző uniós ágazatok, érdekek és régiók, illetve a nemek közötti egyensúlyra. A határozat 4. cikkének (5) bekezdése értelmében a tagok kinevezése 2019. október 31-ig szól. A határozat 4. cikkének (6) bekezdése értelmében a tisztségükről lemondó tagok hivatali idejük fennmaradó részére helyettesíthetők.

               (3)

               A REFIT-platform érdekképviseleti csoportját alkotó tagok kinevezéséről szóló, 2015. december 16-i C(2015) 9063 final bizottsági határozat (1) előírja, hogy amennyiben a platform fennállása alatt az érdekképviseleti csoport valamely tagjának tagsága megszűnik, úgy az első alelnök e tag helyett utódot nevezhet ki az érdekképviseleti csoport tagjainak kiválasztására irányuló pályázati felhíváson induló jelöltek eredeti listájáról.

               (4)

               Juraj Krivošik érdekképviseleti csoport tagjaként történő, 2016. szeptember 26-i lemondását követően a Bizottság első alelnöke Sara Pereirát nevezte ki Juraj Krivošik helyére a hivatali idejének fennmaradó részére,

         A KÖVETKEZŐKÉPPEN HATÁROZOTT:
   Egyetlen cikk
   Sara Pereirának a REFIT-platform érdekképviseleti csoportjának tagjaként való kinevezése 2019. október 31-ig szól (lásd e határozat mellékletét).

      Kelt Brüsszelben, 2017. január 13-án.

            a Bizottság részéről

         Frans TIMMERMANS

            első alelnök

      (1)  HL C 425., 2015.12.18., 8. o.

      MELLÉKLET

                  Név

                  Állampolgárság

                  Adott szakpolitikai terület érdekelt feleinek közös érdekképviselője

                  Jelenlegi munkáltató

                  Sara Pereira

                  PT

                  IGEN

                  Competitiveness and Technology Centre for Forest Industries (Erdőgazdasági Versenyképességi és Technológiai Központ, AIFF)